**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD – 865 /2022

**967a**

**Správa**

Výboru Národnej rady Slovenskej republiky pre obranu a bezpečnosť o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov **(tlač 967)**

-----------------------------------------------------------------------------------------------------------------

Výbor Národnej rady Slovenskej republiky pre obranu a bezpečnosť ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov **(tlač 967**) podáva Národnej rade Slovenskej republiky túto **správu**.

 Predseda Národnej rady Slovenskej republiky svojím rozhodnutím č.  **1000** z 31. marca 2022 pridelil predmetný návrh na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému výboru.

Oba výbory prerokovali predmetný návrh v určenej lehote.

**Výbor Národnej rady Slovenskej republiky** **pre obranu a bezpečnosť** prerokoval uvedený návrh (**tlač 967**) v určenej lehote a **prijal k nemu platné uznesenie č. 157** na svojej 69. schôdzivýboru s **odporučením schváliť** predmetný návrh uznesenia.

**Zahraničný výbor Národnej rady Slovenskej republiky** prerokoval uvedený návrh (**tlač 967**) v určenej lehote a **prijal k nemu platné uznesenie č. 83** na svojej 61. schôdzivýboru s **odporučením schváliť** predmetný návrh uznesenia s nasledovným **doplňujúcim návrhom**:

„dôrazne odsudzuje činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie vrátane zločinov proti ľudskosti a vojnových zločinov, ***ktoré musia byť dôsledne vyšetrené*** a vyzýva Ruskú federáciu k okamžitému zastaveniu bojov, stiahnutiu všetkých ozbrojených síl z územia Ukrajiny a rešpektovaniu jej územnej celistvosti v medzinárodne uznaných hraniciach.“

Správa Výboru Národnej rady Slovenskej republiky pre obranu a bezpečnosť o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov (tlač 967a) bola schválená uznesením Výboru Národnej rady Slovenskej republiky č. 160 z 26. apríla 2022 v znení schváleného doplňujúceho návrhu.

Týmto uznesením výbor zároveň poveril poslankyňu **Annu Zemanovú**, aby na schôdzi Národnej rady Slovenskej republiky informovala o výsledku rokovania.

 Prílohou tejto správy je návrh na uznesenie Národnej rady Slovenskej republiky v znení preloženého návrhu skupiny poslancov tak ako je uvedené v prílohe predloženého uznesenia.

v Bratislave 26. apríla 2022

**Juraj KRÚPA, v.r.**

predseda výboru

 **Návrh**

 UZNESENIE

NÁRODNEJ RADY SLOVENSKEJ REPUBLIKY

z..... apríla 2022

 k

návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov (tlač 967)

**Národná rada Slovenskej republiky**

schvaľuje uznesenie Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov Vyhlásenie Národnej rady Slovenskej republiky k vojenskej agresii Ruskej federácie proti Ukrajine.

Slovenská republika deklaruje svoje záväzky vyplývajúce z

A) charty Organizácie spojených národov

B) Všeobecnej deklarácie ľudských práv

C) Ženevského dohovoru

a taktiež záväzky vyplývajúce z členstva Slovenskej republiky v Medzinárodnom trestnom súde, vrátane najzávažnejších trestných činov týkajúcich sa medzinárodného spoločenstva ako celku, trestných činov genocídy, zločinov proti ľudskosti, vojnových zločinov, trestných činov agresie,

a preto,

Národná rada Slovenskej republiky,

ako jediný ústavodarný a zákonodarný orgán zvrchovanej a demokratickej Slovenskej republiky, zastupujúci jej občanov, hrdo sa hlásiaci k odkazu Slovenského národného povstania a Novembra 1989, pamätajúci na vlastné skúsenosti zo zápasov o národné bytie a vlastnú štátnosť, slobodu a práva na sebaurčenie,

dôrazne odsudzuje činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie vrátane zločinov proti ľudskosti a vojnových zločinov, ktoré musia byť dôsledne vyšetrené a vyzýva Ruskú federáciu k okamžitému zastaveniu bojov, stiahnutiu všetkých ozbrojených síl z územia Ukrajiny a rešpektovaniu jej územnej celistvosti v medzinárodne uznaných hraniciach.

Národná rada Slovenskej republiky,

podporuje a oceňuje vyjadrenia a činy predstaviteľov organizácií ruského verejného a spoločenského života, mimovládnych organizácií a jednotlivcov, odsudzujúce vojenskú agresiu Ruskej federácie voči Ukrajine a vyzýva štátne orgány Ruskej federácie, vrátane prezidenta Vladimíra Putina, aby zastavili represiu voči týmto osobám a rešpektovali ľudské práva a slobody.